Det er flere faktorer som spiller inn i vurderingen av hvor stort boliglån du kan få, hvor hovedvektingen kommer av inntekter, utgifter, egenkapital og utestående gjeld. For eksempel sier boliglånsforskriften at du ikke kan ha samlet gjeld som er større enn 5 ganger inntekten din. Dette inkluderer da boliglånet i tillegg til annen gjeld, som for eksempel studiegjeld.
Om du kjøper sammen med en annen, er det deres samlede inntekt som legges til grunn, og også deres samlede gjeld. Skal dere kjøpe bolig med muligheter for utleie, vil dere kunne ta med denne utleieinntekten med i beregningen.
Når det kommer til utgifter ser bankene på hvilke lån du har tatt opp tidligere i tillegg utgifter du betaler hver måned som for eksempel forsikring, strøm, utgifter til evt. barn og andre forbruk du måtte ha som påvirker økonomien din i større grad. Når banken vurderer lånet du kan få, vil de også ta i betraktning at du skal kunne tåle en renteøkning på 5 prosentpoeng, slik det står i boliglånsforskriften.